**BILJEŠKE**

**UZ FININCIJSKA IZVJEŠĆA ZA 01.01.-31.12.2015.**

Broj RKP-a: **07903** AOP ozn. razdoblja**: 2015-12**

Matični broj: **3324966**

Naziv obveznika: **DOM ZA STARIJE I NEMOĆNE OSOBE VELIKA**

Pošta i mjesto: **34330 VELIKA** OIB**: 38318755981**

Ulica i kućni broj**: L. Ibrišimovića 7**

Razina: **31** proračunski korisnik JLP®S koji obavlja poslove u sklopu funkcija koje se decentraliziraju

Šifra djelatnosti:  **8730** Djelatnosti socijalne skrbi sa smještajem za starije osobe i osobe s invaliditetom

Razdjel: **0** Razdjel: NEMA RAZDJELA

Šifra općine: **475** Županija: POŽEŠKO-SLAVONSKA, općina : VELIKA

**BILANCA**

**001 Imovina**

**AOP 002** Nefinancijska imovina

Tijekom 2015. godine nabavljena je imovina (postrojenja i oprema) u vrijednosti **350.564,93**  kn, a u istom razdoblju rashodovana (otuđena) je imovina u vrijednosti **38.898,64** kn. Sva rashodovana (otuđena) imovina bila je u cijelosti otpisana.

Na kraju 2015. godine obavljen je otpis dugotrajne imovine linearnom metodom otpisa gdje su primijenjene stope ispravka vrijednosti uređene Pravilnikom o izmjenama i dopunama Pravilnika o proračunskom računovodstvu i računskom planu. Ukupni otpis 2015. godine iznosio je **363.160,83** kn.

Iz navedenih podataka vidimo da je povećanje nabavne vrijednosti, odnosno nabava nove imovine nešto manja nego ispravak vrijednosti pa zbog toga na **AOP-u 002** imamo iskazan indeks 99,3.

**AOP 063** Financijska imovina

Na **AOP –u 062** iskazan je indeks od 116,2. Razlog tome su veća odstupanja na novcu u banci i blagajni. S danom 31. prosinca 2015. na računu se nalaze ukupno ostvareni prihodi za 2015. godinu koji su namijenjeni za izmirenje obveza nastalih u istom razdoblju, a koje još nisu dospjele, što u prethodnoj godini nije bilo jer su se decentralizirana sredstva za prosinac bila doznačivana početkom iduće godine.

**AOP 073**– iskazana potraživanja odnose se na potraživanja za naknade za bolovanja od HZZO-a u iznosu od **16.709,25 kn.** Tu je iskazani indeks 5,6 jer s 31. prosinca 2015. godine nemamo potraživanja prema JLP(R)S za prihode za rashode poslovanja, koja bi nam bila doznačena početkom mjeseca siječnja 2016., a odnose se na prihod za 2015. godinu kao što je bilo 31.12.2014. godine.

**AOP 140 –** iskazana sredstva odnose se na potraživanja od naših korisnika, njihovih obveznika uzdržavanja i Ministarstva socijalne politike i mladih za sredstva kojima se sufinancira usluga smještaja u našoj ustanovi.

**162 Obveze i vlastiti izvori**

**AOP 163 –** iskazane obveze u iznosu od 841.787,98 kn odnose se na obveze za rashode poslovanja i obveze za nabavu nefinancijske imovine na dan 31.12.2015. koje su razrađene u obrascu **Obveze AOP 038**, a čiji je indeks 120,8. Razlog povećanom indeksu je u tome što smo sva decentralizirana sredstva ostvarili prije 31.12., a obveze smo podmirivali prema njihovom roku dospijeća. Iz obrasca Obveze se vidi da su to sve nedospjele obveze.

Na **AOP-u 175** iskazane obveze u iznosu od 51.494,81 kn odnose se na sredstva koja smo vratili nadležnom proračunu u toku mjeseca siječnja 2015. godine, a koja su nastala jer smo ostvarili više sredstava iz pomoći izravnanja nego smo imali ostvarenih obveza po rashodima, temeljem Odluke o kriterijima i mjerilima i načinu financiranja domova za starije i nemoćne osobe Požega i Velika u 2015. godini, a sukladno Uputi o predaji financijskih izvještaja za razdoblje od 01.01.-31.12.2015. godine.

Obvezne Bilješke uz Bilancu nisu iskazane u tablicama jer Dom za starije i

nemoćne osobe Velika nema takvih podataka iskazanih u Bilanci.

**IZVJEŠTAJ O PRIHODIMA I RASHODIMA, PRIMICIMA I IZDACIMA**

Indeks ostvarenja prihoda i rashoda tekuće godine u odnosu na ostvareno u izvještajnom razdoblju prethodne godine u Domu za starije i nemoćne osobe Velika iznosi **101,0**.

Na AOP-u 125 iskazan je veći indeks jer smo u 2015. godine ostvarili više donacija higijenskih potrepština i namirnica za naše korisnike.

Veće odstupanje u odnosu na prethodnu godine nalazi se na ostalim prihodima (AOP 146). Ovdje je iskazan prihod od Hrvatskog zavoda za zapošljavanje za financiranje Programa javnih radova koji je u našoj ustanovi proveden u trajanju od 5 mjeseci 2015. godine, a obuhvatio je zapošljavanje 5 radnika. Iznos iskazan na početku izvještajnog razdoblja odnosi se na sredstva koja nam je HZZZ doznačio u mjesecu siječnju 2014. godine za rashode nastale u 2013. godini, odnosno koji je Odlukom o raspodjeli rezultata pokrio preneseni manjak iz prethodnog razdoblja.

AOP 155 – Ostali rashodi za zaposlene – ove godine ostvareni su u većem iznosu jer smo imali nekoliko radnika koji su bili na bolovanju dužem od 42 dana te su po toj osnovi ostvarili pravo na pomoć, ove godine smo isplatili razliku za jubilarne nagrade ostvarene 2014. i početkom 2015. godine, te smo imali i isplatu otpremnine za radnike otišle u mirovinu.

AOP 162 – Službena putovanja – ove godine su ostvarena u većem iznosu jer su radnici sudjelovali na većem broju seminara koji su obično organizirani u većim gradovima pa time nama povećavaju i troškove službenih putovanja.

AOP 163 – Naknade za prijevoz – od travnja prošle godine naknadu za prijevoz radnici ostvaruju temeljem Temeljnog kolektivnog ugovora za javne službenike i to u manjem iznosu kao što je vidljivo i iz indeksa (84,6).

S obzirom na uštede na energiji AOP 169 (manja cijena lož ulja i manja potrošnja s obzirom na novi kotao), i na uslugama održavanja AOP 176, ta sredstva su Financijskim planom usmjerena na nabavu sitnog inventara AOP 171 i materijala za tekuće i investicijsko održavanje AOP 170.

AOP 177 –Usluge promidžbe i informiranja – indeks je 115,9 iz razloga što smo ove godine imali više puta raspisivanje natječaja za prijem u radni odnos (dvije medicinske sestre i glavna sestra), a obvezni smo ih objaviti u narodnim novinama.

AOP 178 – Komunalne usluge – indeks je 118,2 , a razlog tome je potrošnja i cijena vode, a osim toga imali smo i problema s puknućem cijevi kod vanjskog hidranta i loših instalacija u kupaonicama koje smo sanirali.

AOP 180 – Zdravstvene i veterinarske usluge- indeks je 384,3 iz razloga što smo ove godine imali sistematski pregled radnika na koji, sukladno Kolektivnom ugovoru, imaju pravo svake tri godine.

Na intelektualnim i računalnim uslugama (AOP 181 i 182) ove godine nije bilo nikakvih vanrednih troškova osim redovnih usluga na temelju sklopljenih ugovora.

AOP 187 – Naknada za rad predstavničkih i izvršnih tijela- na ovoj poziciji su iskazani veći rashodi (indeks 132,8), a odnose se na naknadu za rad Upravnog vijeća u našoj ustanovi. Od kraja 2014. godine naknada se isplaćuje za jednog člana više pa je zbog toga došlo do povećanja ovih rashoda.

AOP 191 – Pristojbe i naknade – na ovoj poziciji su iskazane naknade koje smo od 01.01.2015. godine obvezni uplaćivati prilikom isplate plaće zbog neispunjavanja obveze kvotnog zapošljavanja osoba s invaliditetom.

Financijski rashodi su znatno manji u odnosu na prethodnu godinu jer smo ove godine račune podmirivali u roku dospijeća pa nismo imali obračunatih kamata.

Isto tako su smanjene i naknade građanima i kućanstvima AOP 246. Ove naknade odnose se na isplatu đeparca našim korisnicima koji su smješteni temeljem rješenja Centra za socijalnu skrb. Takvih korisnika je ove godine bilo manje pa su i iznosi na ovoj poziciji manji.

AOP 334 Rashodi za nabavu nefinancijske imovine su ove godine ostvareni u većem iznosu, a razlog tome je što smo ove godine dio nefinancijske imovine nabavili iz sredstava za hitne intervencije.

**OBRAZAC RAS FUNKCIJSKI**

Dom za starije i nemoćne osobe Velika je javna ustanova za obavljanje socijalnih usluga skrbi i njege o odraslim osobama (starije i nemoćne osobe).

Iz tog razloga u ovom obrascu su iskazani podaci na **AOP 129** Starost u okviru socijalne zaštite.

**IZVJEŠTAJ O OBVEZAMA**

**AOP 001 –** Stanje obveza iskazano na ovoj poziciji odnosi se na stanje 30. rujna 2015. godine iskazano u našim glavnim knjigama, pa iz toga razloga ovo stanje se razlikuje od stanja iskazanog u izvještaju za prethodno razdoblje na **AOP-u 038** koji se odnosi na stanje obveza 30. lipnja.

**AOP 038** - Stanje obveza na kraju izvještajnog razdoblja iznosi **841.787,97** kn koje se sastoji iz dospjelih i (većim dijelom) iz nedospjelih obveza (AOP 097 iznosi 818.083,72 kn).

Nedospjele obveze odnose se na:

* Obveze za plaću za 12/15 u iznosu od 329.453,17 kn
* Obveze za naknadu za prijevoz 12/15 u iznosu od 9.816,00 kn
* Obveze za naknadu zbog nezapošljavanja invalida u iznosu 908,87 kn
* Obveze za materijalne rashode kojima je rok dospijeća u siječnju ili veljači, a iznose 426.410,68 kn i
* Obveze za povrat viška prihoda u iznosu 51.494,81 kn.

**OBRAZAC P-VRIO**

U toku 2015. godine nismo imali promjena koje su trebale biti iskazne u ovom obrascu pa je iz tog razloga obrazac nepopunjen.

Mjesto: Velika datum: 26.01.2016.

Osoba za kontaktiranje: Vesna Baltić

Telefon za kontakt: 034/233-085

Adresa e-pošte obveznika: dom-velika@po.t-com.hr

Zakonski predstavnik: Mirjana Novak, dipl.soc.radnik

Zakonski predstavnik:

**DOM ZA STARIJE I**

**NEMOĆNE OSOBE**

**V E L I K A**

**L.Ibrišimovića 7, Velika**

**Tel./fax. 034/233-085**

OIB: 38318755981

Broj:166/16

Velika, 28.01.2016.

**POŽEŠKO SLAVONSKA ŽUPANIJA**

**Upravni odjel za proračun i financije**

**POŽEGA**

**PREDMET: Dostava Financijskih izvještaja za razdoblje od 01. siječnja do**

**31. prosinca 2015. godine**

U privitku dopisa dostavljamo Vam Referentnu stranicu Izvještaja proračuna, proračunskih i izvanproračunskih korisnika za razdoblje 01. siječnja 2015. do 31. prosinca 2015. godine i Bilješke uz izvještaje za razdoblje od 01. siječnja do 31. prosinca 2015. godine.

S poštovanjem,

**Ravnatelj:**

**Mirjana Novak, magistra .soc.rada**

**DOM ZA STARIJE I**

**NEMOĆNE OSOBE**

**V E L I K A**

**L.Ibrišimovića 7, Velika**

**Tel./fax. 034/233-085**

OIB: 38318755981

Broj:166/16

Velika, 28.01.2015.

**MINISTARSTVO SOCIJALNE**

**POLITIKE I MLADIH**

**ZAGREB**

**PREDMET: Dostava Financijskih izvještaja za razdoblje od 01. siječnja do**

**31. prosinca 2015. godine**

U privitku dopisa dostavljamo Vam Referentnu stranicu Izvještaja proračuna, proračunskih i izvanproračunskih korisnika za razdoblje 01. siječnja 2015. do 31. prosinca 2015. godine, Bilancu stanje na dan 31. prosinca 2015. godine, Izvještaj o prihodima i rashodima, primicima i izdacima (Obrazac PR-RAS) za razdoblje 01. siječnja do 31. prosinca 2015. godine, Izvještaj o rashodima prema funkcijskoj klasifikaciji, Obrazac P-VRIO, Izvještaj o obvezama od 01. listopada do 31. prosinca 2015. i Bilješke uz izvještaje za razdoblje od 01. siječnja do 31. prosinca 2015. godine u elektronskom obliku kao i njihova izlistanja.

S poštovanjem,

**Ravnatelj:**

**Mirjana Novak, magistra .soc.rada**